###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 112/2022. (XI. 22.)** Az Önkormányzat 2022. évi költségvetéséről szóló 1/2022. (I.27.) önkormányzati rendelet módosításának javaslata

**A20 113/2022. (XI. 22.)** Az Önkormányzat I-III. negyedévi gazdálkodásáról szóló beszámoló elfogadásának javaslata

**A20 114/2022. (XI. 22.)** Az önkormányzat 2023. évi belső ellenőrzési terve elfogadásának javaslata

**A20 115/2022. (XI. 22.)** A berettyóújfalui 5180 hrsz.-ú ingatlan hasznosításának javaslata

**A20 116/2022. (XI. 22.)** Villamos energia beszerzés tárgyú közbeszerzési eljárás eredménye megállapításának javaslata

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 81/2022. (XI. 22.)** Az Önkormányzat 2022. évi költségvetéséről szóló 1/2022. (I.27.) önkormányzati rendelet módosításának javaslata

**A20 82/2022. (XI. 22.)** Az Önkormányzat I-III. negyedévi gazdálkodásáról szóló beszámoló elfogadásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. november 22-én megtartott Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről**

Nagy Istvánné bizottsági elnök

Szántai László bizottsági tag

Vitányi Ferenc József bizottsági tag

Papp Máté bizottsági tag

Bottó Gabriella Judit bizottsági tag

**Berettyóújfalui Polgármesteri Hivatal részéről:**

Muraközi István polgármester

Bónácz János alpolgármester

Dr. Körtvélyesi Viktor jegyző

Nagyné Székely Katalin aljegyző

Dézsi Ferencné pénzügyi irodavezető

Mile Sándor jegyzőkönyvvezető

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság pedig 5 fővel határozatképes. A levezető elnök elmondta, hogy a bizottsági ülés meghívójában 2 közös napirendi pont szerepel, illetve ezen kívül a Pénzügyi Bizottságnak és az Ügyrendi, Közrendvédelmi és Településfejlesztési Bizottságnak is további 3-3 tárgyalandó napirendi pontja van. A levezető elnök a napirend tervezetét szavazásra bocsátotta, melyet mindkét Bizottság jelenlévő tagjai egyhangúan támogattak.

Az ülés kezdete: 1630

**Együttes ülés napirendje:**

1./ Előterjesztés az Önkormányzat 2022. évi költségvetéséről szóló 1/2022. (I.27.) önkormányzati rendelet módosításáról (2.)

**Előterjesztő:** Muraközi István polgármester

2./ Tájékoztató az Önkormányzat I-III. negyedévi gazdálkodásáról (3.)

**Előterjesztő**: Muraközi István polgármester

**Pénzügyi Bizottság további napirendje:**

3./ Előterjesztés az önkormányzat 2023. évi belső ellenőrzési tervének elfogadására (5.)

**Előterjesztő:** Dr. Körtvélyesi Viktor jegyző

4./ Előterjesztés a berettyóújfalui 5180 hrsz.-ú ingatlan hasznosításáról (6.)

**Előterjesztő:** Muraközi István polgármester

5./ Előterjesztés villamos energia beszerzés tárgyú közbeszerzési eljárás eredményének megállapítására (9.)

**Előterjesztő:** Muraközi István polgármester

**1. Napirend:** Előterjesztés az Önkormányzat 2022. évi költségvetéséről szóló 1/2022. (I.27.) önkormányzati rendelet módosításáról

**Dézsi Ferencné pénzügyi irodavezető** szóbeli kiegészítésében elmondta, hogy költségvetés módosítására szeptember 30-ai állapotnak megfelelően kerül sor. A költségvetés főösszege több, mint 300 millió forinttal növekszik. A legjelentősebb bevétel a fürdő beruházáshoz kapcsolódik, ez egy 255 millió forintos támogatás, mely jelen módosítás keretében kerül beépítésre a költségvetésbe.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**112/2022. (XI. 22.) Pénzügyi Bizottsági Határozat**

A Pénzügyi Bizottság az Önkormányzat 2022. évi költségvetéséről szóló 1/2022. (I.27.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2022. november 24.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**81/2022. (XI. 22.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az Önkormányzat 2022. évi költségvetéséről szóló 1/2022. (I.27.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2022. november 24.

**Felelős:** Nagy Istvánné bizottsági elnök

**2. Napirend:** Tájékoztató az Önkormányzat I-III. negyedévi gazdálkodásáról

**Dézsi Ferencné pénzügyi irodavezető** szóban elmondta, hogy a beszámolóban jól látható, hogy a bevételek sajnos elmaradnak, csökkennek, viszont a kiadások növekednek. A működési költségvetés vonatkozásában egyre nagyobb gondok jelentkeznek. Az iparűzési adó tekintetében az előző év azonos időszakához viszonyítva 130 millió forinttal folyt be kevesebb, az egész évet tekintve ez a szám valószínűleg még nagyobb lesz. Az energia árak emelkedése miatt az önkormányzat szinte minden kiadása jelentősen nőtt. Az utolsó negyedévben nagyon meg kell gondolni minden kiadást, mert az önkormányzat működőképessége kerülhet komoly veszélybe. Ez nem egyedi probléma, az egész országnak, minden önkormányzatnak ezzel a helyzettel kell megküzdenie.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**113/2022. (XI. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete megtárgyalta az Önkormányzat 2022. I-III. negyedévi gazdálkodásáról szóló tájékoztatót és azt az 1., 2., 3., 4., 5. és 6. számú mellékletek szerint elfogadja és jóváhagyja.

**Határidő:** 2022. november 24.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**82/2022. (XI. 22.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete megtárgyalta az Önkormányzat 2022. I-III. negyedévi gazdálkodásáról szóló tájékoztatót és azt az 1., 2., 3., 4., 5. és 6. számú mellékletek szerint elfogadja és jóváhagyja.

**Határidő:** 2022. november 24.

**Felelős:** Nagy Istvánné bizottsági elnök

A két közös napirendi pont megtárgyalását követően az Ügyrendi, Közrendvédelmi és Településfejlesztési Bizottság tagjai elhagyták az ülést, munkájukat a Polgármesteri Hivatal kistermében folytatták.

Ezt követően a Pénzügyi Bizottság további napirendi pontjainak tárgyalása következett. A levezető elnök Dr. Zákány Zsolt volt. A levezető elnök elmondta, hogy a bizottsági ülés meghívójában 3 napirendi pont szerepel. A levezető elnök a napirend tervezetét szavazásra bocsátotta, melyet a Bizottság jelenlévő tagjai egyhangúan támogattak.

**3. Napirend:** Előterjesztés az önkormányzat 2023. évi belső ellenőrzési tervének elfogadására

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**114/2022. (XI. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

**a)**

2023. évi belső ellenőrzési tervre vonatkozó kockázatelemzés

Kockázatelemzés során az egyes ellenőrzési területek öt értékelési szempont alapján kerülnek értékelésre. Az értékelési szempontok a következők: ellenőrzési környezet, ellenőrzés gyakorisága, kötelező ellenőrzések, pénzügyi hatás és dokumentált folyamatok. Az egyes szempontokra 1-5 pontszámok adhatók. A szempontokra adott pontszámokat megszorozzuk a szempontok súlyozási értékével, majd ezen számok összeadásával kapjuk meg az adott ellenőrzési terület kockázati értékét. 1-30 érték alacsony, 31-50 érték közepes, 51 feletti érték pedig magas kockázatot jelent.

| Ellenőrzési területek | Ellenőrzési környezet | Ellenőrzés gyakorisága | Kötelező ellenőrzések | Pénzügyi hatás | Dokumentált folyamatok | Kockázati érték |
| --- | --- | --- | --- | --- | --- | --- |
| Pontozás: 1-5  Súlyozási érték: 3 | Pontozás: 1-5  Súlyozási érték: 2 | Pontozás:1-5  Súlyozási érték: 5 | *Pontozás: 1-5*  *Súlyozási*  *érték: 5* | Pontozás: 1-5  Súlyozási érték: 4 |  |
| 1. Munkába járásra és kiküldetésre vonatkozó útiköltség elszámolások jogszerűsége és szabályossága a Bihari Szociális Szolgáltató Központ tekintetében a 2023. évre vonatkozóan. | 1 | 2 | 2 | 5 | 1 | 46 |
| 2. Berettyóújfalui Polgármesteri Hivatal 2023. évi követelésének kezelése. | 1 | 2 | 2 | 5 | 1 | 46 |
| 3. Berettyóújfalui Polgármesteri Hivatal 2023. évi adók módjára történő behajtás kezelése. | 1 | 2 | 2 | 5 | 1 | 46 |

Értékelési módszer:

1. Ellenőrzési környezet: 5-öst adunk annak jelzésére, hogy a korábbi ellenőrzések hibát tártak fel az adott területen. 1 jelzi, hogy nem várható jelentős ellenőrzési probléma.
2. Ellenőrzés gyakorisága: 5-öst alkalmazunk annak jelzésére, hogy a területet célszerű évente ellenőrizni, 1 pontszám annak jelzésére, hogy hogy ezt a területet 1 éven belül ellenőriztük.
3. Kötelező ellenőrzések: 1 pontot adunk, ha ezt az ellenőrzést jogszabály követeli meg, 5 pont ha a szervezet vezetője javasolja.
4. Pénzügyi hatás: 5-öst adunk, ha a területnek közvetlen hatásai vannak a bevételek, illetve költségek alakulására.
5. Dokumentált folyamatok: 5-öst adunk, ha helyi szinten nem megfelelő a belső ellenőrzés, 1-est, amennyiben folyamatosan alkalmaznak belső ellenőrt.

**b)**

Berettyóújfalu Város Önkormányzata Képviselő-testülete az Önkormányzat 2023. évi belső ellenőrzési tervét az alábbiak szerint jóváhagyja:

1.számú ellenőrzés

|  |  |
| --- | --- |
| **Az ellenőrzés tárgya:** | Munkába járásra és kiküldetésre vonatkozó útiköltség elszámolások jogszerűsége és szabályossága a Bihari Szociális Szolgáltató Központ tekintetében a 2023. évre vonatkozóan. |
| **Az ellenőrizendő időszak:** | 2023. |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2023. III. negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

2. számú ellenőrzés

|  |  |
| --- | --- |
| **Az ellenőrzés tárgya:** | Berettyóújfalui Polgármesteri Hivatal 2023. évi követeléseinek kezelése |
| **Az ellenőrizendő időszak:** | 2023 |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2023. III. negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

3. számú ellenőrzés

|  |  |
| --- | --- |
| **Az ellenőrzés tárgya:** | Berettyóújfalui Polgármesteri Hivatal 2023. évi adók módjára történő behajtásainak kezelése. |
| **Az ellenőrizendő időszak:** | 2023. |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2023. IV negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

**Határidő:** 2022. november 24.

**Felelős:** Dr. Zákány Zsolt bizottsági elnök

**4. Napirend:** Előterjesztés a berettyóújfalui 5180 hrsz.-ú ingatlan hasznosításáról

**Dr. Körtvélyesi Viktor jegyző** szóbeli kiegészítésében elmondta, hogy az előző Képviselő-testületi ülésen értékesítésre történő kijelölése történt meg az ingatlannak. Abban a tudatban terjesztették akkor elő ezt a határozati javaslatot, hogy több érdeklődő is van erre az ingatlanra. Mire a versenytárgyalásra sor került volna, nem jelentkezett egyik korábbi érdeklődő sem. Arra jutottak, hogy szintén versenytárgyalás útján, de nem értékesítésre, hanem egy határozott idejű bérleti szerződés keretében történő hasznosításra írják ki ezt az ingatlant.

**Dr. Zákány Zsolt képviselő** szóban elmondta, hogy annak tudatában szavazta meg az értékesítést a testület, hogy aki jelenleg használja, az meg akarja venni, illetve van egy másik érdeklődő is. Kérdést tett fel arra vonatkozóan, hogy aki jelenleg használja ezt az ingatlant, ő bérelte ezt az önkormányzattól, vagy csak foglalta, használta?

**Dr. Körtvélyesi Viktor jegyző** válaszában elmondta, hogy az ingatlan használójának nem volt bérleti szerződése.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**115/2022. (XI. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő bérbeadásra meghirdeti a tulajdonát képező berettyóújfalui, belterület 5180 hrsz.-ú, a természetben Berettyóújfalu, Bócsi utca 25. szám alatti, 2468 m2 területű, az ingatlan-nyilvántartás szerint kivett beépítetlen terület művelési ágú ingatlant nettó 33.000.-Ft/hó induló bérleti díjjal. Az induló árként megállapított bérleti díj alatt az ingatlan nem hasznosítható.

**Határidő:** 2022. november 24.

**Felelős:** Dr. Zákány Zsolt bizottsági elnök

**5. Napirend:** Előterjesztés villamos energia beszerzés tárgyú közbeszerzési eljárás eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy péntek délután érkezett értesítés a Sourcing Hungary Kft.-től, amely Energia Beszerzési Közösség keretein belül bonyolította le a csoportos közbeszerzést, hogy beérkeztek az ajánlatok és eredményes közbeszerzési eljárásra került sor. A cég által megküldött kimutatásokat az előterjesztéshez mellékletben csatolták. Olyan tendencia figyelhető meg az utóbbi hetekben, hogy csökken a villamos energia ára, ennek köszönhető, hogy viszonylag jó ajánlatok születtek, de ez persze viszonyítás kérdése. Pont egy éve történt, hogy az idei év közvilágításának vonatkozásában folytattak le közbeszerzést. Akkor azért nyilvánította eredménytelennek az eljárást a Képviselő-testület, mert nettó 50 forintos ár érkezett be, ezzel szemben most a közvilágításra vonatkozóan nettó 170 forintos ajánlat érkezett.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**116/2022. (XI. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyar Energia Beszerzési Közösség keretében lebonyolított „Villamos energia beszerzése 2023” tárgyú csoportos közbeszerzési eljárásban az MVM Next Energiakereskedelmi Zrt. (1081 Budapest, II. János Pál pápa tér 20.) által

* az általános felhasználású villamos energia esetén tett 181,29 HUF/kWh-ás árat és
* a közvilágítási felhasználású villamos energia esetén tett 170,89 HUF/kWh-ás árat

elfogadja, az eljárás eredményét jóváhagyja.

**Határidő:** 2022. november 24.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1647 perckor bezárta.

k.m.f.

Nagy Istvánné Dr. Zákány Zsolt

Ügyrendi, Közrendvédelmi és Pénzügyi Bizottság Elnöke

Településfejlesztési Bizottság Elnöke

Szántai László Csarkó Imre

Ügyrendi, Közrendvédelmi és Pénzügyi Bizottság Tagja

Településfejlesztési Bizottság Tagja

Mile Sándor

jegyzőkönyvvezető